Besh kappa jome masjidi. Besh kappa jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Parkent tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Besh kappa jome masjidi Toshkent viloyati hududidagi Parkent tumani, Parkent qishloq fuqarolar yigʻiniga qarashli boʻlgan Gʻafur Gʻulom mahalla fuqarolar yigʻini 33-uyida joylashgan. Tuman hokimligi tomonidan jome masjid uchun 0.40 gektar joyda 5500 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar barpo etilgan. Mazkur masjidga Parkent qishloq fuqarolar yigʻini, Gʻafur Gʻulom mahalla fuqarolar yigʻini, Zarbuloq mahalla fuqarolar yigʻini, Mustaqillik mahalla fuqarolar yigʻini, Oxunboboyev mahalla fuqarolar yigʻini, Mirishkor mahalla fuqarolar yigʻini, Alisher Navoiy mahalla fuqarolar yigʻini, Muqimiy mahalla fuqarolar yigʻini, Parkent – Krasnogorsk mahalla fuqarolar yigʻini, Nurli diyor mahalla fuqarolar yigʻini, Nizomov mahalla fuqarolar yigʻini, Polvon mahalla fuqarolar yigʻini, Binokor mahalla fuqarolar yigʻini, Anor tepa mahalla fuqarolar yigʻini, Yuksaklik mahalla fuqarolar yigʻini, Odil ota mahalla fuqarolar yigʻini, Toshloq mahalla fuqarolar yigʻini, Karim ota mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Mirshavkat domla Toʻychiyev hisoblanadi. Tarixi. Besh kappa jome masjidi qachon va kim tomonidan asos solinganligi, hamda, qurilish ishlari haqida deyarli maʼlumotlar yetarli emas. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 7-sentabr kuni oʻtkazlib, uning ustavi Toshkent viloyat adliya boshqarmasida roʻyxatga olingan.